open-index/open-wikipedia-markdown huggingface dataset:
สยามนิรมิต

thumb|บริเวณทางเข้าสยามนิรมิต ในปี 2557
**สยามนิรมิต** เป็นอดีตโรงละครขนาดใหญ่ที่ได้รับการบันทึกลงในหนังสือบันทึกสถิติโลกกินเนสส์ว่าเป็นโรงละครที่มีเวทีสูงและใหญ่ที่สุดในโลก เปิดการแสดงครั้งแรกเมื่อปี พ.ศ. 2548 แต่ได้ปิดกิจการไปในปี พ.ศ. 2564 หลังจากเปิดให้บริการมานานกว่า 16 ปี

สยามนิรมิต ตั้งอยู่บนถนนเทียมร่วมมิตร ใกล้กับศูนย์วัฒนธรรมแห่งประเทศไทย เป็นโรงละครเกี่ยวกับการแสดงพื้นบ้านวัฒนธรรมไทยโดยเป็นการท่องป่าหิมพานต์ และท่องไปในสวรรค์ชั้นบนและนรก สยามนิรมิต เป็นความภาคภูมิใจของคนไทย ที่เผยแพร่ความงดงาม และความทรงคุณค่าของความเป็นไทยให้กับผู้ชมทั้งในระดับประเทศและในระดับโลก

ในขณะที่สยามนิรมิตภูเก็ต ซึ่งได้ก่อสร้างมาตั้งแต่ปี พ.ศ. 2553 บริเวณอำเภอเมือง จังหวัดภูเก็ต ปัจจุบันยังคงเปิดให้บริการอยู่

## รูปแบบการแสดง
;องก์ที่ 1 ย้อนรอยประวัติศาสตร์

ตอนที่ 1 ล้านนานคร 
ล้านนามหานครเทวีแลเหล่านางกำนัลจัดเตรียมขบวนแห่อันวิจิตร พร้อมบรรดานางฟ้อน นางรำ พลดาบ ฝีมือกล้า ตามเสด็จองค์มหาราชา เพื่อร่วมในงานบุญตามประเพณี

ตอนที่ 2 การค้าขายทางด้านภาคใต้ 
ย้อนหลังไปสู่อาณาจักรศรีวิชัย จนล่วงมาอาณาจักรนครศรีธรรมราช ความรุ่งเรืองในยุคนั้น ได้เชื้อเชิญให้มหามิตรจากแดนไกล เดินทางมาค้าขายแลกเปลี่ยนสินค้า ชมมหรสพและการละเล่นของวัฒนธรรมชาวใต้ ที่ผสมผสานกันอย่างกลมกลืน ทั้งไทยพุทธและมุสลิม

ตอนที่ 3 อีสาน ตำนานประสาทหิน 
บรรดาหนุ่มสาวชาวอีสานร้องรำทำเพลง เฉลิมฉลองกันอย่างสนุกสนาน ในงานทำบุญผ้าพระเวสต่อหน้าพระธาตุพนม ตื่นตาประสาทหินที่ถูกสร้างขึ้นอย่างยิ่งใหญ่ และร่วมค้าหาความเร้นลับของนางอัปสราที่ถูกบรรจงปั้นไว้อย่างงดงาม

ตอนที่ 4 กรุงศรีฯ ราชธานีที่รุ่งโรจน์ 
ร่วมเดินทางย้อนเวลาไปกว่าสามร้อยปีสู่กรุงศรีอยุธยาราชธานีที่รุ่งโรจน์และเกรียงไกร ได้เจริญสัมพันธไมตรีกับนานาประเทศ ประกาศถึงความมั่งคั่งมั่นคง ดำรงไว้ซึ่งแสนยานุภาพ

;องก์ที่ 2 ท่องไปในไตรภพ สู่ดินแดนแห่งจินตนาการ : นรก หิมพานต์ สวรรค์

ท่องสู่จินตนาการตามคติความเชื่อของชาวสยาม ตื่นตะลึงไปกับดินแดนในไตรภพ ร่วมดำดิ่งสู่นรกภูมิ เผชิญหน้ากับยมราช และเหล่าภูตผีปีศาจที่ตื่นตะลึงไปกับป่าหิมพานต์ อันเร้นลับ สวยงาม สุดมหัศจรรย์ล่องลอยสู่สวรรค์ชั้นดาวดึงส์ ดินแดนแห่งเทพยดา และนางฟ้าทั้งหลาย ซึ่งมีอินทราเป็นเทพยดาสูงสุด
 
;องก์ที่ 3 รื่นเริง สนุกสนาน สืบสานประเพณีไทย

ด้วยความเชื่อที่ว่าทำดีได้ดีไปสวรรค์ ชนชาวสยามจึงมีประเพณี งานบุญมากมาย ที่ผสมผสานงานรื่นเริงและ การละเล่นต่าง ๆ สืบทอดมานานหลายร้อยปี

## อ้างอิง

## แหล่งข้อมูลอื่น
* เว็บไซต์ทางการสยามนิรมิต

หมวดหมู่:สถานที่จัดงานที่ก่อตั้งในปี พ.ศ. 2548
หมวดหมู่:โรงละครในกรุงเทพมหานคร
หมวดหมู่:สิ่งก่อสร้างในเขตห้วยขวาง
ดิจิมอนแอดเวนเจอร์ (ภาพยนตร์ในปี พ.ศ. 2542)

**ดิจิมอนแอดเวนเจอร์** ()  เป็นภาพยนตร์แอนิเมชันญี่ปุ่นฉายเมื่อวันที่ 6 มีนาคม ค.ศ. 1999 ผลิตโดยโทเอแอนิเมชัน เป็นหนึ่งในโปรแกรมหนังโตเออนิเมะแฟร์ ในช่วงฤดูใบไม้ร่วงในปี 1999 ควบคู่กับ ยูกิโอ และ ดร.สลัมป์ ตอน The surprised burn of Arale

เป็นภาพยนตร์เรื่องแรกของดิจิมอนแอดเวนเจอร์ โดยได้ฉายในโรงก่อนที่ในสัปดาห์ถัดไปได้ออกอากาศในตอนที่ 1 ของเรื่อง มีความยาวตอนทั้งหมด 20 นาที

## เนื้อเรื่องย่อ
เรื่องราวเกี่ยวกับสองพี่น้องยางามิ (ไทจิ และ ฮิคาริ) ได้พบกับดิจิทามะที่ปรากฏในคอมพิวเตอร์ และโคโรมอนปรากฏตัวออกมาจากคอมพิวเตอร์ และเกิดเรื่องราวที่ปรากฏขึ้น

## ตัวละคร
;โบตามอน (ボタモン) > โคโรมอน (コロモン) > อากูมอน (アグモン) > เกรย์มอน (グレイモン)
:ปรากฏตัวจากหน้าคอมพิวเตอร์ในห้องของไทจิ และได้พัฒนาร่าง
;แพร็อทมอน (パロットモン)

## แหล่งข้อมูลอื่น
* เนื้อเรื่องทั้งหมดเกี่ยวดับเรื่องดิจิม่อน ภาพยนตร์
* ข้อมูลดิจิมอนภาพยนตร์ภาคแรก

หมวดหมู่:ภาพยนตร์ดิจิมอน
หมวดหมู่:ภาพยนตร์การ์ตูนชุดดิจิมอน
หมวดหมู่:ภาพยนตร์อนิเมะที่ออกฉายในปี พ.ศ. 2542
หมวดหมู่:ภาพยนตร์อนิเมะที่มีผลต่อเนื้อเรื่องหลัก
หม่อมหลวงพีระพงศ์ เกษมศรี

**หม่อมหลวงพีระพงศ์ เกษมศรี** (24 กันยายน พ.ศ. 2478 – 25 กรกฎาคม พ.ศ. 2543) อดีตเอกอัครราชทูตผู้แทนถาวรแห่งประเทศไทยประจำสหประชาชาติ อดีตเอกอัครราชทูตไทย ณ กรุงโตเกียว และ กรุงวอชิงตัน อดีตราชเลขาธิการ และอดีตประธานคณะมนตรีความมั่นคงแห่งสหประชาชาติ (พฤษภาคม พ.ศ. 2528 และกรกฎาคม พ.ศ. 2529) เขาล้มป่วยด้วยโรคมะเร็งหลอดอาหาร และถึงแก่อนิจกรรมด้วยโรคหัวใจล้มเหลว เมื่อวันที่ 25 กรกฎาคม พ.ศ. 2543 ด้วยวัย 64 ปี

## ประวัติ
หม่อมหลวงพีระพงศ์ เกษมศรี เป็นบุตรของหม่อมราชวงศ์ระพีพรรณ เกษมศรี กับสุธีรา เกษมศรี ณ อยุธยา (สกุลเดิม ปันยารชุน; พี่สาวของอดีตนายกรัฐมนตรีไทย อานันท์ ปันยารชุน) เกิดเมื่อวันที่ 24 กันยายน พ.ศ. 2478 มีน้องสาวคนเดียวคือหม่อมหลวงสุรธี อิศรเสนา (สมรสกับพชร อิศรเสนา ณ อยุธยา อดีดปลัดกระทรวงพาณิชย์) จบการศึกษาระดับปริญญาเอก ด้านกฎหมายและการทูต จากมหาวิทยาลัยทัฟส์ สหรัฐ

หม่อมหลวงพีระพงศ์ เกษมศรี สมรสกับหม่อมราชวงศ์รำพิอาภา เกษมศรี (ราชสกุลเดิม สวัสดิวัตน์; ธิดาในหม่อมเจ้านนทิยาวัด สวัสดิวัตน์ กับหม่อมเจ้าสุวภาพเพราพรรณ สวัสดิวัตน์ (ราชสกุลเดิม วุฒิชัย)) มีบุตรธิดา 3 คน คือ
* วนโศภิน เกษมศรี ณ อยุธยา
* นายแพทย์ทิวากร เกษมศรี ณ อยุธยา
* พีรธน เกษมศรี ณ อยุธยา

## การทำงาน
* พ.ศ. 2507 เลขานุการโท กรมองค์การระหว่างประเทศ กระทรวงการต่างประเทศ
* อธิบดีกรมองค์การระหว่างประเทศ 
* เอกอัครราชทูตผู้แทนถาวรแห่งประเทศไทยประจำองค์การสหประชาชาติ ณ นครนิวยอร์ก
* พ.ศ. 2528 - 2529 ประธานคณะมนตรีความมั่นคงแห่งสหประชาชาติ โดยในเดือนพฤษภาคม พ.ศ. 2528 ควบตำแหน่งกับพลอากาศเอกสิทธิ เศวตศิลา
* พ.ศ. 2531 - 2534 เอกอัครราชทูตไทย ณ กรุงโตเกียว ประเทศญี่ปุ่น  
* พ.ศ. 2534 - 2535 เอกอัครราชทูตไทย ณ กรุงวอชิงตัน สหรัฐ และ สาธารณรัฐโดมินิกัน
* พ.ศ. 2537 - 2538 รองราชเลขาธิการ 
* พ.ศ. 2538 - 2543 ราชเลขาธิการ
* พ.ศ. 2542 กรรมการข้าราชการพลเรือน

## ผลงาน
* "Banana Tree Horse" กวีนิพนธ์แปล ม้าก้านกล้วย ของไพวรินทร์ ขาวงามในภาษาอังกฤษ 

## เครื่องราชอิสริยาภรณ์

## อ้างอิง

หมวดหมู่:หม่อมหลวง
หมวดหมู่:ราชสกุลเกษมศรี
หมวดหมู่:สกุลปันยารชุน
หมวดหมู่:ราชเลขาธิการและราชเลขานุการในพระมหากษัตริย์ไทย
หมวดหมู่:ข้าราชการในพระองค์ชาวไทย
หมวดหมู่:ข้าราชการพลเรือนชาวไทย
หมวดหมู่:นักการทูตชาวไทย
หมวดหมู่:บุคคลจากมหาวิทยาลัยทัฟส์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ประธานคณะมนตรีความมั่นคงแห่งสหประชาชาติ
หมวดหมู่:เอกอัครราชทูตไทยประจำญี่ปุ่น
โซฟี เชวาร์ดนาดเซ

**โซฟี เชวาร์ดนาดเซ** ((; ; Sophie Shevardnadze) เป็นนักข่าวประจำช่อง รัสเซีย ทูเดย์ ของประเทศรัสเซีย ตั้งแต่การออกอากาศในเดือนธันวาคม พ.ศ. 2549 ถึงปัจจุบัน ซึ่งถึอว่าเป็นนักข่าวของรัสเซีย ทูเดย์ คนแรก ๆ ที่ยังคงอ่านข่าวอยู่ในช่องนี้ เพราะนักข่าวคนแรก ๆ ส่วนใหญ่ได้ย้ายไปช่องอื่นหมดแล้ว เช่น Sky News, France 24 ภาษาอังกฤษ, เพรส ทีวี, อัลจาซีร่า นานาชาติ ภาษาอังกฤษ เป็นต้น

## ประวัติ
เกิดที่ประเทศจอร์เจีย เป็นลูกสาวของเอดูอาร์ด เชฟเวิร์ดนาซี (Eduard Shevardnadze) อดีตประธานาธิบดีประเทศจอร์เจีย และรัฐมนตรีกระทรวงการต่างประเทศ ของสหภาพโซเวียต  จบปริญญาตรีจาก อีเมอร์สันคอลเลจ บอสตัน แมสซาชูเซตส์ สหรัฐอเมริกา และปริญญาโทจากมหาวิทยาลัยนิวยอร์ก 

## รายการในช่องรัสเซียทูเดย์
* Culture Fair (อดีต)
* Wanted (อดีต)
* Interview eith Sophie Shevardnadze (ปัจจุบัน)

## อ้างอิง

หมวดหมู่:นักข่าวชาวรัสเซีย
หมวดหมู่:ชาวจอร์เจีย
หมวดหมู่:บุคคลที่เกิดในปี พ.ศ. 2521
หมวดหมู่:บุคคลจากมหาวิทยาลัยนิวยอร์ก
หม่อมหลวงอนงค์ นิลอุบล

**หม่อมหลวงอนงค์ นิลอุบล** (ราชสกุลเดิม ชุมสาย; 15 มีนาคม พ.ศ. 2461 – 22 พฤศจิกายน พ.ศ. 2565) นักวิทยาศาสตร์ด้านเคมีอินทรีย์ และผู้ร่วมบุกเบิกงานของสำนักงานปรมาณูเพื่อสันติ เป็นสุภาพสตรีที่บุกเบิกงานขององค์กรพัฒนาเอกชน จนได้รับฉายาว่า "มารดาแห่งเอ็นจีโอเมืองไทย"

## ประวัติ
หม่อมหลวงอนงค์ นิลอุบล (ราชสกุลเดิม ชุมสาย) เกิดเมื่อวันที่ 15 มีนาคม พ.ศ. 2460 (ปัจจุบันคือ พ.ศ. 2461) เป็นธิดาของพันเอก หลวงเอนกนัยวาที (หม่อมราชวงศ์นารถ ชุมสาย) กับเจิม ชุมสาย ณ อยุธยา (สกุลเดิม ประจันราย) เป็นน้องสาวของหม่อมหลวงมานิจ ชุมสาย และเป็นอาของ สุเมธ ชุมสาย ณ อยุธยา ศิลปินแห่งชาติ สาขาศิลปะสถาปัตยกรรม (สถาปัตยกรรมร่วมสมัย) ประจำปี พ.ศ. 2541 และ อาจอง ชุมสาย ณ อยุธยา จบการศึกษาระดับปริญญาตรีจากคณะวิทยาศาสตร์ จุฬาลงกรณ์มหาวิทยาลัย และระดับปริญญาโทสาขาเคมีอินทรีย์จากมหาวิทยาลัยแมรีแลนด์ สหรัฐอเมริกา สมรสกับผล นิลอุบล

หม่อมหลวงอนงค์มีผลงานสำคัญด้านการศึกษาและวิทยาศาสตร์ของไทย เป็นผู้บุกเบิกการพัฒนาสายพันธุ์พืชด้วยเคมีอินทรีย์ ที่สำนักงานปรมาณูเพื่อสันติ เคยเป็นประธานชมรมนักเรียนเก่าอิสราเอล (ปัจจุบันคือ มูลนิธิชมรมไทย-อิสราเอลในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี) และได้รับรางวัลศิษย์เก่าดีเด่น คณะวิทยาศาสตร์ จุฬาลงกรณ์มหาวิทยาลัย

หม่อมหลวงอนงค์ นิลอุบล ถึงแก่อนิจกรรมเมื่อวันที่ 22 พฤศจิกายน พ.ศ. 2565 สิริอายุ 104 ปี พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานน้ำหลวงอาบศพ พระราชทานโกศราชนิกูลพร้อมเครื่องประกอบเกียรติยศ เมื่อวันที่ 25 พฤศจิกายน พ.ศ. 2565 ณ ศาลา 100 ปี วัดเบญจมบพิตรดุสิตวนารามราชวรวิหาร สวดพระอภิธรรมตั้งแต่วันที่ 26 พฤศจิกายน – 2 ธันวาคม พ.ศ. 2565 และพระราชทานเพลิงศพ เมื่อวันที่ 11 มีนาคม พ.ศ. 2566 เวลา 16.00 น. ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## ด้านการเมือง
หม่อมหลวงอนงค์มีบทบาทในการร่วมชุมนุมทางการเมืองกับกลุ่มพันธมิตรประชาชนเพื่อประชาธิปไตย

## การเป็นบุคคลไร้ความสามารถ
เมื่อวันที่ 18 ตุลาคม พ.ศ. 2561 ราชกิจจานุเบกษา เผยแพร่ประกาศศาลเยาวชนและครอบครัวกลาง เรื่องศาลมีคำสั่งให้ หม่อมหลวงอนงค์ นิลอุบล เป็นคนไร้ความสามารถ และให้อยู่ในความอนุบาลของผานิช นิลอุบล

## เครื่องราชอิสริยาภรณ์

## รางวัล
* รางวัลศิษย์เก่าดีเด่น คณะวิทยาศาสตร์ จุฬาลงกรณ์มหาวิทยาลัย

## อ้างอิง

หมวดหมู่:นักวิทยาศาสตร์ชาวไทย
หมวดหมู่:นักวิชาการชาวไทย
หมวดหมู่:ราชสกุลชุมสาย
หมวดหมู่:พันธมิตรประชาชนเพื่อประชาธิปไตย
หมวดหมู่:หม่อมหลวง
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
หมวดหมู่:ชาวไทยที่มีอายุเกิน 100 ปี
หมวดหมู่:บุคคลไร้ความสามารถ
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
ศุภมาศ พะหุโล

**ศุภมาศ พะหุโล** () หรือ  เป็น พิธีกรและภัณฑารักษ์ ชาวไทย ปัจจุบันเป็นผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่ 

## ประวัติ
### ชีวิตส่วนตัว
**ศุภมาศ พะหุโล** () หรือ  () เกิดเมื่อวันศุกร์ที่ 23 มีนาคม พ.ศ. 2522 ราศีมีน อาชีพเป็น พิธีกร ภัณฑารักษ์ และดีไซน์เนอร์ เชื้อชาติไทย สัญชาติไทย ศุภมาศ พะหุโล จบประถมศึกษาจากโรงเรียนราชวินิต และมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ต่อมาได้เข้าศึกษาระดับปริญญาตรีจาก คณะโบราณคดี สาขาวิชาประวัติศาสตร์ศิลปะ มหาวิทยาลัยศิลปากร และเดินทางศึกษาต่อที่ประเทศออสเตรเลีย ได้รับประกาศนียบัตรทางด้านการออกแบบเสื้อผ้า และได้ปริญญาโทสาขาประวัติศาสตร์ศิลปะสมัยใหม่ และ การจัดการพิพิทธภัณฑ์  มหาวิทยาลัยซิดนีย์ในประเทศออสเตรเลีย

### งานบันเทิง
**ศุภมาศ พะหุโล** หรือลูกตาล เข้าสู่วงการบันเทิงตั้งแต่อายุ 14 ปี(พ.ศ. 2536) จากงานพิธีกรรายการทางช่องแชนแนลวีไทยแลนด์ อากาศทางทรูวิชั่นส์ โดยใช้คำนำหน้าว่า **วีเจ** ทำให้คนทั่วไปมักรู้จักในนาม **วีเจลูกตาล** ต่อมาใน พ.ศ. 2539 ศุภมาศ พะหุโล ได้รับบทน้ำคลำ ในภาพยนตร์ เรื่อง กลิ่นสีและทีแปรง ในปี พ.ศ. 2545 ศุภมาศ พะหุโล ได้เดินทางไปศึกษาต่อปริญญาโทที่ประเทศออสเตรเลีย ทำให้งานด้านพิธีกร ทางช่องแชนแนลวีไทยแลนด์ หยุดลง

และในปี พ.ศ. 2548 ศุภมาศ พะหุโล ได้สำเร็จการศึกษาและเริ่มต้นผลงานด้านการออกแบบเสื้อผ้า(ดีไซน์เนอร์) ให้กับแบรนด์ X=ACT ประจำประเทศไทย และมีผลงานด้านพิธีกรอีกครั้งทางรายการ คนมีของ ทางช่องไทยพีบีเอส รายการโทรทัศน์ในเครือนิตยสารฟิ้ว (พ.ศ. 2550) รวมถึงเป็นอาจารย์พิเศษให้กับ สาขาวิชาการออกแบบแฟชั่นและสิ่งทอ คณะศิลปกรรมศาสตร์ มหาวิทยาลัยกรุงเทพ และอาจารย์พิเศษให้กับ วิชาการจัดการพิพิธภัณฑ์ ให้นักศึกษาระดับปริญญาโท มหาวิทยาลัยมหิดล และงานประสานงานโครงการ  AARA  (About Art Related Activities) ประจำประเทศไทยศุภมาศ พะหุโล เป็นภัณฑารักษ์ประจำศูนย์สร้างสรรค์งานออกแบบ (Thailand Creative & Design Center - TCDC) ที่ชั้น 6 ดิ เอ็มโพเรียม ช็อปปิ้ง คอมเพล็กซ์ อยู่ระยะหนึ่ง 

ปัจจุบัน ศุภมาศ พะหุโล เป็นผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่  BANGKOK CITYCITY GALLERY สาทร ซอย 1 เปิดตั้งแต่ 23 สิงหาคม 2558

## ผลงาน
* พิธีกรช่องแชนแนลวีไทยแลนด์  ทางทรูวิชั่นส์ 
* พิธีกรรายการ คนมีของ ทางช่องไทยพีบีเอส 
* ภาพยนตร์เรื่อง กลิ่นสีและทีแปรง รับบทเป็น น้ำคลำ
* มิวสิควีดีโอเพลง นิ้วก้อย ของ ลิฟท์กับออย 
* มิวสิควีดีโอเพลง เป็นฉันได้ไหม ของ อ้อม สุนิสา
* ออกแบบเสื้อผ้าแบรด์ X=ACT 
* อาจารย์พิเศษ คณะศิลปกรรมศาสตร์ สาขาวิชาการออกแบบแฟชั่นและสิ่งทอ  มหาวิทยาลัยกรุงเทพ
* อาจารย์พิเศษระดับปริญญาโท วิชาการจัดการพิพิทธภัณฑ์ มหาวิทยาลัยมหิดล
* ประสานงานโครงการ  AARA (About Art Related Activities)
* ภัณฑารักษ์ ประจำศูนย์สร้างสรรค์งานออกแบบ TCDC
* ผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่  BANGKOK CITYCITY GALLERY สาทร ซอย 1 เปิดตั้งแต่ 23 สิงหาคม 2558

## อ้างอิง

## ข้อมูลเพิ่มเติม
*  วีดีโอบทสัมภาษณ์ ลูกตาล ศุภมาศ พะหุโล จาก Skool Talk (31 มีนาคม 2553)
* วีดีโอบทสัมภาษณ์ ลูกตาล ศุภมาศ พะหุโล จาก TheCreativePeoples (28 กุมภาพันธ์ 2553)

หมวดหมู่:วีเจ
หมวดหมู่:นักออกแบบเสื้อผ้า
หมวดหมู่:ภัณฑารักษ์ชาวไทย
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:บุคคลจากโรงเรียนราชวินิต
หมวดหมู่:อาจารย์คณะศิลปกรรมศาสตร์
หมวดหมู่:บุคคลจากคณะศิลปกรรมศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
โรงเรียนผู้นำ

**โรงเรียนผู้นำ** หรือ **สถาบันฝึกอบรมผู้นำ มูลนิธิพลตรีจำลอง ศรีเมือง** (Leadership School) ตั้งอยู่ที่ตำบลพุประดู่ อำเภอเมืองกาญจนบุรี จังหวัดกาญจนบุรี เป็นโครงการพัฒนาคุณภาพชีวิตของผู้เข้าร่วมอบรม เพื่อปลูกจิตสำนึกให้ทุกคนพัฒนาตนเอง โดยฝึกฝนการใช้ชีวิตตามแนวทางแบบเศรษฐกิจพอเพียง  การกินอาหารที่เป็นประโยชน์แก่ร่างกาย ผู้เข้าอบรมจะได้ฝึกฝนการใช้ชีวิตกับธรรมชาติ ทำปุ๋ย ปลูกผักกินเอง ฝึกฝนให้รู้จักตนเอง รู้จักดำรงชีวิตอย่างเรียบง่ายและอย่างมีคุณค่า โดยเน้นคุณลักษณะ 6 ประการคือ  **สะอาด  ขยัน  ประหยัด  ซื่อสัตย์  เสียสละ   กตัญญู**  ก่อตั้งมาตั้งแต่ปี พ.ศ. 2538

หลักสูตรของโรงเรียนผู้นำ จัดขึ้นผู้บริหารหน่วยงานเอกชน ข้าราชการ เกษตรกรและประชาชนทั่วไป ใช้เวลาฝึกอบรม 4 วัน 3 คืน ระหว่างวันพฤหัสบดี – วันอาทิตย์ ของทุกสัปดาห์ 

ในบริเวณใกล้เคียงกับโรงเรียนผู้นำ เป็นที่ตั้งของสวนสัตว์เลี้ยงกาญจนบุรี เป็นสถานที่ให้การคุ้มครองดูแลสัตว์ที่ตกอยู่ในอันตราย ถูกทอดทิ้ง ทุพพลภาพ ซึ่งย้ายมาจากสถานสงเคราะห์สัตว์ทุ่งสีกัน ตั้งแต่ปี พ.ศ. 2540 อยู่ในการดำเนินงานของมูลนิธิสงเคราะห์สัตว์  และ พ.ต.หญิงศิริลักษณ์ ศรีเมือง

## อ้างอิง

## แหล่งข้อมูลอื่น
* ชมรมศิษย์เก่าโรงเรียนผู้นำ 
* บ้านป่า นาดอย โดย พลตรีจำลอง วารสารเราคิดอะไร ฉบับที่ 151 เดือนกุมภาพันธ์ 2546
*  เปิดบัญชีศิษย์ "โรงเรียนผู้นำ" พล.ต.จำลอง  สำเนาจาก มติชน ฉบับวันที่ 4 พ.ย. 2545 

หมวดหมู่:สิ่งก่อสร้างในจังหวัดกาญจนบุรี
ดัชเชสแห่งยอร์ก

**ดัชเชสแห่งยอร์ก** หมายถึงภรรยาของดยุกแห่งยอร์ก ที่มีมาตั้งแต่รัชสมัยสมเด็จพระเจ้าเอ็ดเวิร์ดที่ 3 แห่งอังกฤษ ดัชเชสแห่งยอร์กพระองค์แรกคือเจ้าหญิงอิสซาเบลลาแห่งคาสตีล และมีเป็นดัชเชสแห่งยอร์กคนปัจจุบัน คือ ซาราห์ ดัชเชสแห่งยอร์ก อดีตพระชายาของเจ้าชายแอนดรูว์ ดยุกแห่งยอร์ก

## รายพระนาม
เจ้าชายจอร์จ ดยุกแห่งเคนต์

**เจ้าชายจอร์จ ดยุกแห่งเคนต์** () หรือพระนามเต็ม **จอร์จ เอ็ดเวิร์ด อเล็กซานเดอร์ เอ็ดมันด์** (; 20 ธันวาคม ค.ศ. 1902 - 25 สิงหาคม ค.ศ. 1942) เป็นสมาชิกในราชวงศ์อังกฤษ พระราชโอรสพระองค์ที่ 4 ในสมเด็จพระเจ้าจอร์จที่ 5  และสมเด็จพระราชินีแมรีทรงสถาปนาเป็นดยุกแห่งเคนต์เมื่อ ค.ศ. 1934 จนกระทั่งพระองค์สิ้นพระชนม์เมื่อ 
ค.ศ. 1942

## พระชนมชีพในวัยเยาว์
เจ้าชายจอร์จ ดยุกแห่งเคนต์ ประสูติเมื่อวันที่ 20 ธันวาคม ค.ศ. 1902 ณ ยอร์ค คอทเทจ แซนดริงแฮม พระชนกคือ สมเด็จพระเจ้าจอร์จที่ 5 แห่งสหราชอาณาจักร พระราชโอรสพระองค์ที่สองใน สมเด็จพระเจ้าเอ็ดเวิร์ดที่ 7 แห่งสหราชอาณาจักร  และ สมเด็จพระราชินีอเล็กซานดรา พระชนนีคือมารีอาแห่งเท็คพระราชธิดาในเจ้าชายฟรานซิส ดยุกแห่งเท็ค และเจ้าหญิงแมรี อเดเลดแห่งแคมบริดจ์

ทรงเข้าศีลจุ่มเมื่อวันที่ 26 มกราคม ค.ศ. 1903 ณ ปราสาทวินด์เซอร์ โดยมีพ่อแม่ทูนหัวคือสมเด็จพระเจ้าเอ็ดเวิร์ดที่ 7 แห่งสหราชอาณาจักร สมเด็จพระราชินีอเล็กซานดรา แห่งเดนมาร์ก เจ้าชายวัลเดมาร์แห่งเดนมาร์ก เจ้าหญิงหลุยส์แห่งแบ็ตเต็นเบิร์ก สมเด็จพระจักรพรรดินีมาเรีย เฟโอโดรอฟนาแห่งรัสเซีย และเจ้าหญิงคริสเตียน แห่งชเลสวิช-ฮ็อลชไตน์ฯ

## ดยุกแห่งเคนต์
เจ้าชายจอร์จ ทรงได้รับการเฉลิมพระราชอิสริยยศเป็น "ดยุกแห่งเคนต์" เมื่อวันที่ 12 ตุลาคม ค.ศ. 1934

## อภิเษกสมรส
เจ้าชายจอร์จ ดยุกแห่งเคนต์ มีพระชันษา 31 ปี ทรงเข้าอภิเษกสมรสกับเจ้าหญิงมารีนาแห่งกรีซและเดนมาร์ก ในวันที่ 29 พฤศจิกายน ค.ศ. 1934 ณ เวสต์มินสเตอร์แอบบีย์

## พระอิสริยยศ

* 20 ธันวาคม ค.ศ. 1902 – 6 พฤษภาคม ค.ศ. 1910 *ฮิส[[รอยัลไฮเนส|รอยัลไฮนิส]]* เจ้าชายจอร์จแห่งเวลส์ (His Royal Highness Prince George of Wales)
* 6 พฤษภาคม ค.ศ. 1910 – 12 ตุลาคม ค.ศ. 1934 *ฮิส[[รอยัลไฮเนส|รอยัลไฮนิส]]* เจ้าชายจอร์จแห่งสหราชอาณาจักร (His Royal Highness The Prince George)
* 12 ตุลาคม ค.ศ. 1934 – 25 สิงหาคม ค.ศ. 1942 *ฮิส[[รอยัลไฮเนส|รอยัลไฮนิส]]* ดยุกแห่งเคนต์ (His Royal Highness The Duke of Kent)

หมวดหมู่:ราชวงศ์วินด์เซอร์
หมวดหมู่:ชาวอังกฤษที่มีความหลากหลายทางเพศ
หมวดหมู่:ดยุกแห่งเคนต์
หมวดหมู่:ไนต์ออฟเดอะการ์เตอร์
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 5 แห่งสหราชอาณาจักร
รักที่ริมขอบฟ้า

**Out of Africa** หรือ **รักที่ริมขอบฟ้า** ชื่อในThai PBS "ขอบฟ้าแห่งรัก" เป็นภาพยนตร์ที่ออกฉายในปี พ.ศ. 2528 กำกับโดย ซิดนีย์ พอลแลค นำแสดงโดย เมอริล สตรีพ และโรเบิร์ต เรดฟอร์ด   ดัดแปลงสร้างจากหนังสืออัตชีวประวัติ "Out of Africa" และ "Shadows on the Grass" ของบารอนเนส คาเรน บลิกเซน (Baroness Karen von Blixen-Finecke) ชาวเดนมาร์กที่ใช้ชีวิตทำไร่กาแฟอยู่ที่ประเทศเคนยา แอฟริกาเป็นเวลาหลายปี ระหว่างปี พ.ศ. 2457 - พ.ศ. 2477  ใช้นามปากกา "ไอแซค ไดนีเสน" (Isak Dinesen) ตีพิมพ์ครั้งแรกในปี พ.ศ. 2480  หนังสือ Out of Africa แปลเป็นภาษาไทยโดย สุริยฉัตร ชัยมงคล ใช้ชื่อภาษาไทยในการตีพิมพ์ครั้งแรก ว่า "พรากจากแสงตะวัน" และใช้ชื่อ "รักที่ริมขอบฟ้า" ในการตีพิมพ์ครั้งที่สอง พ.ศ. 2536  ตามชื่อที่ใช้ในการฉายภาพยนตร์ในประเทศไทย  ส่วนหนังสือ Shadows on the Grass ใช้ชื่อภาษาไทยว่า "รูปเงาบนพรมหญ้า" 

ภาพยนตร์ได้รับรางวัลเป็นจำนวนถึง 28 รางวัล รวมทั้ง รางวัลออสการ์ 7 สาขา จาก ภาพยนตร์ยอดเยี่ยม ผู้กำกับยอดเยี่ยม บทภาพยนตร์ดัดแปลง กำกับภาพ ดนตรีประกอบ กำกับศิลป์ และตัดต่อเสียง และรางวัลลูกโลกทองคำ 3 สาขา จาก ภาพยนตร์ยอดเยี่ยม นักแสดงประกอบชาย (Klaus Maria Brandauer) และดนตรีประกอบ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2528
หมวดหมู่:ภาพยนตร์อเมริกัน
หมวดหมู่:ภาพยนตร์รัก
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ที่กำกับโดย ซิดนีย์ พอลแลค
หมวดหมู่:ภาพยนตร์ที่ถ่ายทำในประเทศเคนยา
หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์ที่มีฉากในประเทศเคนยา
SD

**SD** สามารถหมายถึง
* ค่าเบี่ยงเบนมาตรฐาน‎ ในทางสถิติ
* ประเทศซูดาน รหัสประเทศ SD
** .sd รหัสโดเมนระดับบนสุดของประเทศซูดาน
* รัฐเซาท์ดาโคตา รหัสไปรษณีย์ SD
* sd รหัสภาษาของ ภาษาสินธี
* เอสดีการ์ด หรือ ซีเคียร์ดิจิทัล (Secure Digital) หน่วยความจำแบบแฟลซขนาดเล็กรูปแบบหนึ่ง
* โรงเรียนสาธิตมหาวิทยาลัยราชภัฏสวนสุนันทา อักษรย่อโรงเรียนในภาษาอังกฤษว่า SD
* โทรทัศน์ความละเอียดมาตรฐาน (standard definition)
ฆโฎตกัจ

**ฆโฏตกัจ** () เป็นตัวละครในเรื่องมหาภารตะ เป็นโอรสของภีมะ กับนางรากษสหิฑิมพี ซึ่งตำนานกล่าวไว้ว่าแรกเกิดของฆโฏตกัจนั้นได้เติบโตขึ้นมาเป็นผู้ใหญ่ทันที เนื่องจากในหลายปีก่อนนั้นได้มีฤๅษีรากษสบำเพ็ญตบะอยู่หลายล้านปี พระศิวะเห็นใจจึงลงมาให้พร ซึ่งก็ได้ขอพรจากพระศิวะมากมาย และหนึ่งในพรนั้นก็คือขอให้ลูกรากษสที่เกิดมาทุกตนได้เติบโตเป็นผู้ใหญ่ทันทีหลังที่ได้กำเนิดมา

ต่อมา หลังจากที่ฝ่ายปาณฑพได้ประกาศศึกต่อฝ่ายเการพที่ทุ่งกุรุเกษตรแล้ว ฆโฏต์กัจได้มาเป็นแม่ทัพสำคัญของกองกำลังอักเษาหิณีที่ 3 และในสงครามนั้น เขาได้สังหารยักษ์อลัมพุษะ และ อลายุธ ซึ่งเป็นแม่ทัพของกองทัพอักเษาหิณีที่ 8 ตายไปด้วย

สุดท้าย ฆโฏตกัจก็ตายด้วยน้ำมือของกรรณะ ซึ่งในศึกวันที่ 14 เขาได้ต่อสู้กับกรรณะในขณะที่อาทิตย์ลับขอบฟ้าไปแล้ว แต่เขายังไม่ยอมสงบศึกกับกรรณะด้วยความแค้นที่ทำกับอภิมันยุ (ลูกชายของอรชุน) และการกระทำนั้นผิดกฎสงครามที่กำหนดไว้ ทำให้กรรณะที่มีความโกรธที่ไม่สามารถทำร้ายฆโฏตกัจได้ จึงนำหอกวาสวีศักติซึ่งใช้ได้ครั้งเดียวแล้วกลับไปหาเจ้าของเดิมออกมาขว้างใส่ฆโฏตกัจ ทำให้ฆโฏตกัจตาย เนื่องจากที่เขาตั้งใจให้เป็นแผนหลอกเอาหอกวาสวีศักติฆ่าตนเอง เพื่อไม่ให้อรชุนต้องตายในศึกแห่งนี้ด้วยหอกวาสวีศักติตามแผนของพระกฤษณะซึ่งเขาก็ยินดีร่วมแผนนี้ด้วยนั่นเอง

หมวดหมู่:ตัวละครในมหาภารตะ
ไพรวัลย์ ดาเกลี้ยง

ผู้ช่วยศาสตราจารย์ **ไพรวัลย์ ดาเกลี้ยง** (เกิด 6 มิถุนายน พ.ศ. 2500) เป็นจิตรกรที่มีชื่อเสียงในการเขียนภาพเหมือนจริง ซูเปอร์เรียลลิสม์ สำเร็จการศึกษาด้วยเกียรตินิยมอันดับ 1 สาขาประยุกต์ศิลปศึกษา คณะมัณฑนศิลป์ จากมหาวิทยาลัยศิลปากร โดยผลงานส่วนใหญ่ของเขาใช้เทคนิคสีอะคริลิค ถ่ายทอดผลงานที่เหมือนจริงอย่างน่าอัศจรรย์ ปัจจุบันเป็นอาจารย์ภาควิชาประยุกต์ศิลปศึกษา คณะมัณฑนศิลป์ มหาวิทยาลัยศิลปากร

## รางวัลเกียรติยศ
* พ.ศ. 2525 – รางวัลชนะเลิศจิตรกรรมร่วมสมัย จากงานแสดงศิลปกรรมธนาคารแห่งประเทศไทย
* พ.ศ. 2529 – รางวัลเกียรตินิยมอันดับ 3 เหรียญทองแดง ประเภทจิตรกรรม การแสดงศิลปกรรมแห่งประเทศไทยครั้งที่ 32 
* พ.ศ. 2539 – รางวัลการประกวดจิตรกรรมเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดชฯ รัชกาลที่ 9 เนื่องในวโรกาสฉลองสิริราชสมบัติครบ 50 ปี
* รางวัลที่ 1 เหรียญทองบัวหลวง ประเภทภาพเขียนร่วมสมัย จากนิทรรศการจิตรกรรมบัวหลวง ครั้งที่ 5 
* รางวัลที่ 1 เกียรตินิยมอันดับ 1 เหรียญทองประเภทจิตรกรรม จากงานแสดงศิลปกรรมแห่งชาติ ครั้งที่ 27 

## เครื่องราชอิสริยาภรณ์

## อ้างอิง

หมวดหมู่:จิตรกรชาวไทย
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:ศิลปินจากจังหวัดนครสวรรค์
หมวดหมู่:นักวิชาการจากจังหวัดนครสวรรค์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญจักรพรรดิมาลา
อีส้ม สมหวัง

**อีส้ม สมหวัง** เป็นภาพยนตร์ไทย ในสังกัด:พระนครฟิล์ม และ ช่อง 7HDที่ถ่ายทอดชีวิตเบื้องหลังของวงดนตรีลูกทุ่ง โดยมีฉากหลักเป็นวงดนตรีของ ยอดรัก สลักใจ ในเรื่องยังคงดึงเอานักแสดงตลกชั้นนำมาแสดงเช่นเดียวกับภาพยนตร์ตลกเรื่องอื่นๆ รวมถึงการดึงนางเอกละครชื่อดัง สุวนันท์ ปุณณกันต์ และนักร้องลูกทุ่งระดับตำนานอย่าง ยอดรัก สลักใจ

## เนื้อเรื่องย่อ
สมหวัง ชายหนุ่มที่หลงใหลในการร้องเพลงและใฝ่ฝันว่าจะเห็น ยอดรัก สลักใจนักร้องที่มีชื่อเสียงโด่งดังที่สุดในประเทศไทย สมหวังจึงได้เข้าสมัครที่วงดนตรีของยอดรัก ซึ่งมีหางเครื่องสุดสวยประจำวงคือ ส้ม สมหวังเริ่มจากงานเล็กๆน้อยๆในวง และเลื่อนขั้นมาเป็นหางเครื่องประจำวง โดยมีส้มค่อยช่วยเหลือและเป็นกำลังใจให้ ต่อมาเขาได้รับโอกาสอย่างไม่คาดคิด เป็นโอกาสที่จะทำให้เขาก้าวขึ้นเป็นนักร้องอย่างเต็มตัว

## นักแสดง

## เกร็ดจากภาพยนตร์
ในตอนแรกภาพยนตร์เรื่องนี้ได้วางตัว ส้มเช้ง สามช่า เป็น อีส้ม และ ก็อต-จักรพรรณ์ อาบครบุรี เป็น สมหวัง แต่สุดท้ายก็เปลี่ยนมาเป็น สุวนันท์ คงยิ่ง และ ปิติศักดิ์ เยาวนานนท์

## ดูเพิ่ม
* อีส้มสมหวัง ชะชะช่า 

## อ้างอิง
* In Country & Melody / อีส้มสมหวัง

## แหล่งข้อมูลอื่น
* 

หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย โน้ต เชิญยิ้ม
อ
หมวดหมู่:ภาพยนตร์เพลงไทย
หมวดหมู่:ภาพยนตร์ตลกไทย
หมวดหมู่:ภาพยนตร์รักไทย
หมวดหมู่:ภาพยนตร์ซีรีส์ไทย
อนุสาวรีย์สุนทรภู่

**อนุสาวรีย์สุนทรภู่** เป็นอนุสาวรีย์ที่สร้างขึ้นเพื่อเป็นอนุสรณ์แด่มหากวีแห่งกรุงรัตนโกสินทร์ คือ **พระสุนทรโวหาร (ภู่)** หรือที่เรียกกันโดยทั่วไปว่า **[[สุนทรภู่]]** ตั้งอยู่บนเส้นทางแกลง-แหลมแม่พิมพ์ ที่ตำบลกร่ำ อำเภอแกลง จังหวัดระยอง ซึ่งเชื่อว่าเป็นบ้านเกิดของบิดาของสุนทรภู่ และท่านเคยมาเยือนที่นี้เมื่อครั้งวัยหนุ่ม พร้อมกับได้ประพันธ์ นิราศเมืองแกลง เอาไว้ด้วย พื้นที่อนุสาวรีย์มีรูปปั้นของสุนทรภู่ตั้งอยู่ตรงกลางเป็นประธานบนเนินสูง ด้านล่างเป็นบ่อน้ำ มีประติมากรรมรูปปั้นหล่อของตัวละครในวรรณกรรมเอกของสุนทรภู่ เรื่อง พระอภัยมณี ประดับอยู่ 3 ตัว ได้แก่ พระอภัยมณี นางผีเสื้อสมุทร และนางเงือก ออกแบบโดยศาสตราจารย์ศิลป พีระศรี 

อนุสาวรีย์สุนทรภู่ มีอาณาบริเวณ 8.5 ไร่ เริ่มวางศิลาฤกษ์ตั้งแต่วันที่ 30 ธันวาคม พ.ศ. 2498 โดยจอมพล ป. พิบูลสงคราม นายกรัฐมนตรีในยุคนั้น แต่งานก่อสร้างได้หยุดไปเป็นเวลาร่วมสิบปี จนถึงปี พ.ศ. 2511 ผู้ว่าราชการจังหวัดระยองในยุคนั้นคือ นายวิทยา เกษรเสาวภาค เปิดรับบริจาคเงินทั่วประเทศได้เป็นจำนวน 962,776.10 บาท งานก่อสร้างจึงได้ดำเนินต่อ มีพิธีเททองที่รูปหล่อที่กรมศิลปากรเมื่อวันที่ 2 มีนาคม พ.ศ. 2512 และนำไปติดตั้งจนเสร็จเรียบร้อยเมื่อวันที่ 5 มีนาคม พ.ศ. 2513 มีพิธีเปิดอนุสาวรีย์อย่างเป็นทางการเมื่อวันที่ 25 พฤษภาคม พ.ศ. 2513

ประติมากรผู้ปั้นรูปหล่อในอนุสาวรีย์ ประกอบด้วย
# สุกิจ ลายเดช เป็นผู้ปั้นสุนทรภู่
# ไกรษร ศรีสุวรรณ เป็นผู้ปั้นพระอภัยมณี
# สาโรช จารักษ์ เป็นผู้ปั้นนางเงือก
# ธนะ เลาหกัยกุล เป็นผู้ปั้นผีเสื้อสมุทร

## อ้างอิง
* ปราโมทย์ ทัศนาสุวรรณ, *เที่ยวไปกับสุนทรภู่*, สำนักพิมพ์ดอกหญ้า : มีนาคม 2540. ISBN 974-603-379-4

## แหล่งข้อมูลอื่น
*

ส
หมวดหมู่:การพรรณนาทางวัฒนธรรมของสุนทรภู่
หมวดหมู่:สถานที่ท่องเที่ยวในจังหวัดระยอง
หมวดหมู่:ผลงานศิลปะโดยศิลป พีระศรี
หมวดหมู่:สิ่งก่อสร้างในอำเภอแกลง
เจ้าชายเฮนรี ดยุกแห่งกลอสเตอร์

**เจ้าชายเฮนรี ดยุกแห่งกลอสเตอร์** พระนามเต็ม : เฮนรี วิลเลียม เฟรเดอริก อัลเบิร์ต (31 มีนาคม ค.ศ. 1900 - 10 มิถุนายน ค.ศ. 1974) พระองค์เป็นพระราชโอรสองค์ที่สามของพระเจ้าจอร์จที่ 5 และพระราชินีแมรี และเป็นพระอนุชาของพระเจ้าเอ็ดเวิร์ดที่ 8 และพระเจ้าจอร์จที่ 6 พระองค์ทำหน้าที่เป็นผู้สำเร็จราชการออสเตรเลียตั้งแต่ปี ค.ศ. 1945 ถึง ค.ศ. 1947 โดยเป็นเจ้าชายเพียงพระองค์เดียวที่ดำรงตำแหน่งนี้

เจ้าชายเฮนรีเป็นพระราชโอรสองค์แรกของพระมหากษัตริย์อังกฤษที่ได้รับการศึกษาในโรงเรียน ซึ่งพระองค์ทรงโดดเด่นด้านกีฬา และได้เข้าเรียนที่วิทยาลัยอีตัน หลังจากนั้น พระองค์ทรงได้รับหน้าที่ในกองทหารม้าหลวงที่ 10 ซึ่งเป็นกองทหารที่พระองค์ทรงหวังจะเป็นผู้บัญชาการ อย่างไรก็ตาม อาชีพทหารของพระองค์ต้องถูกขัดจังหวะด้วยหน้าที่ของราชวงศ์อยู่บ่อยครั้ง และพระองค์ได้รับฉายาว่า "ทหารนิรนาม" เนื่องจากพระองค์มีชื่อเสียงไม่มากนัก

## พระอิสริยยศ

* 31 มีนาคม 1900 – 22 มกราคม 1901: *ฮิส[[รอยัลไฮเนส|รอยัลไฮนิส]]* เจ้าชายเฮนรีแห่งยอร์ก (His Royal Highness Prince Henry of York)
* 22 มกราคม – 9 พฤศจิกายน 1901: *ฮิส[[รอยัลไฮเนส|รอยัลไฮนิส]]* เจ้าชายเฮนรีแห่งคอร์นวอลล์และยอร์ก (His Royal Highness Prince Henry of Cornwall and York)
* 9 พฤศจิกายน 1901 – 6 พฤษภาคม 1910: *ฮิส[[รอยัลไฮเนส|รอยัลไฮนิส]]* เจ้าชายเฮนรีแห่งเวลส์ (His Royal Highness Prince Henry of Wales)
* 6 พฤษภาคม 1910 – 31 มีนาคม 1928: *ฮิส[[รอยัลไฮเนส|รอยัลไฮนิส]]* เจ้าชายเฮนรีแห่งสหราชอาณาจักร (His Royal Highness The Prince Henry)
* 31 มีนาคม 1928 – 10 มิถุนายน 1974: *ฮิส[[รอยัลไฮเนส|รอยัลไฮนิส]]* ดยุกแห่งกลอสเตอร์ (His Royal Highness The Duke of Gloucester)

หมวดหมู่:ดยุกแห่งกลอสเตอร์
หมวดหมู่:บุคคลจากเทศมณฑลนอร์ฟอล์ก
หมวดหมู่:ไนต์ออฟเดอะการ์เตอร์
หมวดหมู่:บุคคลจากวิทยาลัยอีตัน
หมวดหมู่:บุคคลในสมัยวิกตอเรีย
หมวดหมู่:จอมพลชาวสหราชอาณาจักร
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 5 แห่งสหราชอาณาจักร
หมวดหมู่:ประธานสมาคมฟุตบอล
อนุสัญญาว่าด้วยระเบิดลูกปราย

**อนุสัญญาว่าด้วยระเบิดลูกปราย** () เป็นอนุสัญญาระหว่างประเทศว่าด้วยการห้ามใช้ มีไว้ครอบครอง ผลิต ขนย้าย และกักตุนซึ่งอาวุธยุทธภัณฑ์ประเภทระเบิดลูกปราย (*cluster bomb* หรือ *cluster monition*) โดยได้รับสัตยาบันจากประเทศหนึ่งร้อยสิบเก้าประเทศในการประชุมที่กรุงดับลิน ประเทศไอร์แลนด์ เมื่อวันที่ 30 พฤษภาคม 2551 และจะได้มีการให้ปฏิญญาอย่างเป็นทางการที่กรุงออสโล ประเทศนอร์เวย์ ในเดือนธันวาคม ปีเดียวกัน

ประเทศที่ให้สัตยาบันในการประชุมที่กรุงดับลินจะต้องปฏิบัติตามเงื่อนไขดังต่อไปนี้ทุกกรณี

# ห้ามใช้ระเบิดลูกปราย
# ห้ามพัฒนา ผลิต หรือมีไว้ครอบครอง กักตุน เก็บไว้ หรือขนย้ายให้แก่ผู้ใดซึ่งระเบิดลูกปราย ไม่ว่าทางตรงหรือทางอ้อม
# ห้ามแนะนำ ส่งเสริม หรือชักจูงให้ผู้ใดเข้าร่วมกิจกรรมใด ๆ อันต้องห้ามตามอนุสัญญานี้

ทั้งนี้ ได้มีการจัดทำอนุสัญญาดังกล่าวเป็นภาษาราชการของสหประชาชาติหกภาษา คือ ภาษาอังกฤษ ภาษาฝรั่งเศส ภาษาจีน ภาษารัสเซีย ภาษาสเปน และภาษาอาหรับ

สนธิสัญญาดังกล่าวมีผลบังคับใช้เมื่อ 1 สิงหาคม พ.ศ. 2553

## อ้างอิง

หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาการควบคุมอาวุธ
หมวดหมู่:สนธิสัญญาด้านอาวุธ
หมวดหมู่:อนุสัญญาสหประชาชาติ
หมวดหมู่:สนธิสัญญาเกี่ยวข้องกับสวีเดน
หม่อมราชวงศ์รำพิอาภา เกษมศรี

**หม่อมราชวงศ์รำพิอาภา เกษมศรี** (ราชสกุลเดิม สวัสดิวัตน์; เกิด 25 ตุลาคม พ.ศ. 2480) ภริยา หม่อมหลวงพีระพงศ์ เกษมศรี อดีตเอกอัครราชทูตผู้แทนถาวรแห่งประเทศไทยประจำสหประชาชาติ เอกอัครราชทูตไทย ณ กรุงโตเกียว และกรุงวอชิงตัน และอดีตราชเลขาธิการ

หม่อมราชวงศ์รำพิอาภา เกษมศรี มีชื่อเล่นว่า หรือ **คุณหญิงเอ๋ย** เป็นธิดาในหม่อมเจ้านนทิยาวัด สวัสดิวัตน์ (พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่พระเจ้าวรวงศ์เธอ พระองค์เจ้าอาภาพรรณี) กับหม่อมเจ้าสุวภาพเพราพรรณ สวัสดิวัตน์ (ราชสกุลเดิม วุฒิชัย) (พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร ประสูติแต่หม่อมเจ้าพร้อมเพราพรรณ ดิศกุล) คุณหญิงจึงเป็นพระราชปนัดดา (เหลน) ในพระบาทสมเด็จพระจอมเกล้าเจ้าอยู่หัว รัชกาลที่ 4 ทางฝ่ายบิดา และเป็นพระราชปนัดดา (เหลน) ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทางฝ่ายมารดา มีพี่สาวคือหม่อมราชวงศ์สุวนันท์ วัลยะเสวี สำเร็จการศึกษาจากประเทศอังกฤษ สมรสกับหม่อมหลวงพีระพงศ์ เกษมศรี มีบุตรธิดา 3 คน คือ
* วนโสภิณ เกษมศรี ณ อยุธยา
* นายแพทย์ทิวากร เกษมศรี ณ อยุธยา
* พีรธน เกษมศรี ณ อยุธยา

หม่อมราชวงศ์รำพิอาภา เกษมศรีมีศักดิ์เป็นพระภาติยะใน สมเด็จพระนางเจ้ารำไพพรรณี พระบรมราชินี ด้านการงาน คุณหญิงเอ๋ยเป็นประธานชมรมเพื่อความจริงและความโปร่งใส ซึ่งมีส่วนร่วมในการประท้วงขับทักษิณ ชินวัตรออกจากตำแหน่ง

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:หม่อมราชวงศ์
หมวดหมู่:คุณหญิง
หมวดหมู่:ราชสกุลสวัสดิวัตน์
หมวดหมู่:ราชสกุลเกษมศรี
หมวดหมู่:ราชสกุลวุฒิชัย
หมวดหมู่:พันธมิตรประชาชนเพื่อประชาธิปไตย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:ผู้ได้รับเหรียญราชรุจิ ร.จ.ท.9
ซิเอรา

**ซิเอรา** หรือชื่อเต็ม **ซิเอรา พรินเซสส์ ฮาร์ริส** ( ; เกิด 25 ตุลาคม ค.ศ. 1985) เป็นนักร้องชาวอเมริกัน นักแต่งเพลง โปรดิวเซอร์เพลง นักเต้น นางแบบ ผู้กำกับมิวสิกวิดีโอ และนักแสดง และเคยได้รับรางวัลแกรมมี

## ประวัติ
ซิเอรา จากเมืองออสติน รัฐเท็กซัส สหรัฐอเมริกา มีผลงานเพลงสร้างชื่อในปี 2004 ด้วยซิงเกิลอันดับหนึ่งบิลบอร์ดชาร์ทอย่างเพลง ‘Goodies’   โดยมีอัลบั้มชื่อเดียวกันนี้ออกวางขายในเดือน กันยายนปีเดียวกัน ขายได้มากกว่า 2.6 ล้านแผ่นในอเมริกาและ มากกว่า 3 ล้านแผ่นทั่วโลก และมีเพลงซิงเกิลติด Top 3 ถึง 3 เพลงด้วยกันคือ ‘Goodies’, ‘1,2 Step’ และ ‘Oh’ เธอได้รับการเสนอชื่อเข้าชิงรางวัลแกรมมี่ ในสาขา Best New Artist, Best Rap/Sung Collaboration จากเพลง ‘1,2 Step’ ‘Best Rap Song และ Best Short Form Music Video จากเพลง Lose Control ของ Missy Elliot ซึ่งเธอได้รับรางวัลนี้ร่วมกับมิซซี่ ในวันที่ 8 กุมภาพันธ์ 2006

อัลบั้มชุดที่ 2 ออกหลังซิงเกิลเพลง ‘Get Up’  ที่เป็นเพลงประกอบภาพยนตร์ *[[สเต็ปโดนใจ หัวใจโดนเธอ]]* อัลบั้มชื่อ *The Evolution* ที่ได้ร่วมงานกับโปรดิวเซอร์ Rodney Jerkins, Pharrell Williams, Bryan Michael Cox, Will.i.am แห่ง The Black Eyed Peas และอัลบั้มเข้าชาร์ทบิลบอร์ดในอันดับ 1 ทันที ด้วยยอดขายสัปดาห์แรก 338,000 แผ่น  เธอยังแสดงในภาพยนตร์ของ MTV เรื่อง All You’ve Got

ปี 2012 Jive ได้ยุบกิจการร่วมกับบ RCA และ Ciara ก็ได้ย้ายมาอยู่กับ Epic ในการดูแลของ L.A. Reid 

ปี 2013 Ciara มีความสัมพันธ์อันดีกับ Future (แร๊พเปอร์,นักแต่งเพลง,โปรดิวเซอร์) ถึงขั้นได้ออกเดทด้วยกัน, Ciara กำลังปล่อยอัลบั้มชุดที่ 5 โดยใช้ชื่อตัวเองเป็นชื่ออัลบั้ม (ก่อนหน้านี้ใช้ชื่อว่า One Woman Army) ก่อนจะออกอัลบั้มนี้มีซิ้งเกิ้ลปล่อยมาอย่าง Sweat, Sorry, Got Me Good จนได้ปล่อยซิลเกิ้ลอย่างเป็นทางการอย่าง Body Party โดยแต่งร่วม Future และโปรดิวโดย Mike Will Made It (Rihanna, Kanye West, Lil Wayne ฯลฯ) โดยใช้ My Boo ของ Ghost Town DJ's มาโคเวอร์ดนตรีแบบสโลว์แจม และใน MV ได้แขกรับเชิญ อย่าง Ludacris และ Future เป็นพระเอกใน MV นี้เองด้วย

## อ้างอิง

* CIARA – THE EVOLUTIONsonybmg.co.th 

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:บุคคลจากออสติน
หมวดหมู่:นักแสดงหญิงชาวอเมริกันเชื้อสายแอฟริกา
หน่วยไวรท

250px|thumb|right|สัญลักษณ์ของหน่วยไวรธ

**หน่วยไวรธ** เป็นหน่วยงานทางทหารในนวนิยาย หนังสือการ์ตูน และสื่ออื่นๆ ของสตาร์ วอร์ส

**หน่วยไวรธ**, หรือ**ไวรธ** (: **Wraith Squadron**, **Wraith**) เป็นหน่วยผสมระหว่างยานขับไล่/คอมมานโดของสาธารณรัฐใหม่ที่พัฒนาโดยเวดจ์ แอนทิลีส เดิมทีหน่วนไวรธเป็นหน่วยใหญ่ที่ประกอบกันอย่างไม่เหมาะสม, เป็นนักบินที่ไม่ค่อยได้ประสิทธิภาพนักทั้งด้านร่างกายและจิตใจ, ถูกแทนที่ด้วยหน่วยคอมมานโดที่มีประสบการณ์และทักษะพิเศษ หน่วยไวรธถูกออกแบบให้ปฏิบัติหน้าที่ที่ต้องอาศัยความรับผิดชอบทั้งด้านประเพณีรูปแบบของฝูงบินและหน่วยคอมมานโด  เป็นแนวคิดใหม่ทางยุทธการแก่สาธารณรัฐใหม่, และผู้สร้างมันก็รู้สึกว่ามันคือการเปลี่ยนจุดสำคัญจุดหนึ่งของสาธารณรัฐใหม่

การปรากฏตัวครั้งแรกของหน่วยไวรธคือการปะทะกับนายพลแอพวอร์ ทริกิท, ซึ่งส่งผลให้เกิดการสูญเสียของ*[[อิมเพลซอะเบิล (ยานพิฆาตดารา)|อิมเพลซอะเบิล]]*และการตายของทริกิท เมื่อทริกิทตาย, พวกเขาก็ยังดำเนินการรวบรวมกำลังพลต่อเพื่อที่จะสู้กับขุนศึกซินจ์, ลงเอยที่ยุทธการซีเลกกิส ในช่วงเวลานี้, การิค โลแรนทำหน้าที่บัญชาการหน่วยไวรธจากเวดจ์ แอนทิลีส ประสบความสำเร็จในครั้งนั้นทำให้พวกเขาย้ายจากหน่วยฝูงบินไปเป็นหน่วยข่าวกรองของสาธารณรัฐใหม่แทน หน่วยไวรธยังได้แสดงในบทสำคัญ, ในสงครามยูซาน วอง, ที่ซึ่งจำนวนของพวกเขาถูกเปลี่ยนแปลงด้วยความจำกัด, บินเข้าไปในเขตของศัตรู, รับตัวไจน่า โซโลที่ปลอมตัวเพื่อเขาแทรกซึมเข้าไปในคอรัสซัง

## แหล่งข้อมูลอื่น
* http://starwars.wikia.com/wiki/Wraith_Squadron

หมวดหมู่:หน่วยงานทางทหารของพันธมิตรกาแลกติก
หมวดหมู่:หน่วยงานทางทหารของสาธารณรัฐใหม่
หมวดหมู่:ฝูงบินของพันธมิตรกาแลกติก
หมวดหมู่:ฝูงบินของสาธารณรัฐใหม่
พระเจ้าบรมวงศ์เธอ พระองค์เจ้าประเวศวรสมัย

**พระเจ้าบรมวงศ์เธอ พระองค์เจ้าประเวศวรสมัย** (2 ธันวาคม พ.ศ. 2422 – 31 พฤษภาคม พ.ศ. 2487) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทับทิม มีพระโสทรเชษฐาและพระโสทรอนุชา 2 พระองค์ ได้แก่
*พระเจ้าบรมวงศ์เธอ กรมหลวงนครไชยศรีสุรเดช 
*พระเจ้าบรมวงศ์เธอ กรมหลวงสิงหวิกรมเกรียงไกร
สิ้นพระชนม์เมื่อวันที่ 31 พฤษภาคม พ.ศ. 2487 พระราชทานเพลิงพระศพเมื่อวันที่ 25 ตุลาคม พ.ศ. 2487 ณ พระเมรุ วัดเทพศิรินทราวาสราชวรวิหาร

## พระเกียรติยศ

### พระอิสริยยศ

*พระเจ้าลูกเธอ พระองค์เจ้าประเวศวรสมัย (2 ธันวาคม พ.ศ. 2422 - 23 ตุลาคม พ.ศ. 2453)
*พระเจ้าพี่นางเธอ พระองค์เจ้าประเวศวรสมัย (23 ตุลาคม พ.ศ. 2453 - 10 กรกฎาคม พ.ศ. 2478)
*พระเจ้าบรมวงศ์เธอ พระองค์เจ้าประเวศวรสมัย (10 กรกฎาคม พ.ศ. 2478 - 31 พฤษภาคม พ.ศ. 2487)

### เครื่องราชอิสริยาภรณ์

## พงศาวลี




## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้า
หมวดหมู่:พระราชธิดาในรัชกาลที่ 5
หมวดหมู่:สกุลโรจนดิศ
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ป.ป.ร.2‎
พระเจ้าบรมวงศ์เธอ พระองค์เจ้าอรประพันธ์รำไพ

**พระเจ้าบรมวงศ์เธอ พระองค์เจ้าอรประพันธ์รำไพ** (7 กรกฎาคม พ.ศ. 2428 – 25 พฤษภาคม พ.ศ. 2476) เป็นพระราชธิดาพระองค์ที่ 54 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาอ่อน มีพระขนิษฐาคือ พระเจ้าบรมวงศ์เธอ พระองค์เจ้าอดิศัยสุริยาภา เป็นราชนารีที่โปรดการผจญป่าดงพงไพรและทรงม้าได้ดีเยี่ยม 

พระองค์มีตำหนักอยู่ในวังสวนสุนันทา ปัจจุบันตำหนักของพระองค์ได้รื้อไปแล้ว และพื้นที่ของตำหนักดังกล่าวถูกสร้างเป็นอาคารใหม่ของคณะศิลปกรรมศาสตร์ มหาวิทยาลัยราชภัฏสวนสุนันทา พระองค์สิ้นพระชนม์เมื่อวันที่ 25 พฤษภาคม พ.ศ. 2476 สิริพระชันษา 48 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร

## พระเกียรติยศ

### พระอิสริยยศ

* พระเจ้าลูกเธอ พระองค์เจ้าอรประพันธ์รำไพ (7 กรกฎาคม พ.ศ. 2428 - 23 ตุลาคม พ.ศ. 2453)
* พระเจ้าน้องนางเธอ พระองค์เจ้าอรประพันธ์รำไพ (23 ตุลาคม พ.ศ. 2453 - 26 พฤศจิกายน พ.ศ. 2468)
* พระเจ้าพี่นางเธอ พระองค์เจ้าอรประพันธ์รำไ**พ** (26 พฤศจิกายน พ.ศ. 2468 - 25 พฤษภาคม พ.ศ. 2476)

**ภายหลังสิ้นพระชนม์**

* พระเจ้าบรมวงศ์เธอ พระองค์เจ้าอรประพันธ์รำไพ (10 กรกฎาคม พ.ศ. 2478)

### เครื่องราชอิสริยาภรณ์
พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังนี้

## พงศาวลี




## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้า
หมวดหมู่:ราชวงศ์จักรี
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
หมวดหมู่:พระบรมวงศานุวงศ์และเจ้านายที่เคยประทับอยู่ในวังสวนสุนันทา
อาหารมังสวิรัติ

thumb|right|250px|อาหารมังสวิรัติ
**อาหาร[[ลัทธิมังสวิรัติ|มังสวิรัติ]]** คืออาหารจำพวกผักและผลไม้ ซึ่งทำให้ได้รับกากใยอาหาร อาหารมังสวิรัตินั้นจะไม่มีเนื้อสัตว์เลย

อาหารที่ผู้ถือมังสวิรัตินิยมรับประทานกัน ส่วนใหญ่จะประกอบด้วยข้าวและผลิตภัณฑ์จากข้าว หรือผลิตภัณฑ์จากถั่ว เช่น เต้าหู้ หรือเมล็ด เช่น เมล็ดฟักทอง เมล็ดทานตะวัน เป็นต้น

อาหารมังสวิรัตินั้น แบ่งออกได้เป็น 3 ประเภทคือ

# **มังสวิรัติประเภทเคร่งครัด** เป็นมังสวิรัติที่กินอาหารจำพวกพืชผักผลไม้เพียงอย่างเดียว ไม่มีอาหารจำพวกเนื้อสัตว์ ไข่ นม หรือ ผลิตภัณฑ์จากไข่และนม เป็นส่วนประกอบของอาหารนั้น ๆ เลย
# **มังสวิรัติประเภทที่มีการดื่มนม** เป็นมังสวิรัติที่จะมีนมและผลิตภัณฑ์ของนมนอกเหนือจากพืชผักผลไม้ แต่ไม่มีเนื้อสัตว์และไข่เป็นส่วนประกอบของอาหาร
# **มังสวิรัติประเภทดื่มนมและกินไข่** อาหารมังสวิรัติประเภทนี้มีไข่ นม และผลิตภัณฑ์ของนมนอกเหนือจากอาหารจากพืช แต่ไม่มีเนื้อสัตว์เลย

จะเห็นได้ว่า มังสวิรัติทั้ง 3 ประเภทนี้ จะไม่มีอาหารหรือส่วนประกอบที่มาจากเนื้อสัตว์เลย แต่ถึงแม้ว่าจะไม่มีเนื้อสัตว์เลย แต่ก็มิได้หมายความว่าจะทำให้ร่างกายขาดสารอาหารประเภทโปรตีน แต่คนที่รับประทานอาหารมังสวิรัติสามารถได้รับสารอาหารประเภทโปรตีนจากอาหารจำพวกถั่วเมล็ดแห้ง เช่น ถั่วเหลือง ถั่วเขียว ถั่วดำ ถั่วลิสง เป็นต้น

ส่วนใหญ่พบว่า ผู้ที่กินอาหารมังสวิรัติลดความเสี่ยงต่อการเกิดโรคมะเร็ง โรคหัวใจ ความดันโลหิตสูง  เบาหวาน และอ้วน ผลการวิจัยทั้งในและต่างประเทศ พบผู้ที่เป็นมังสวิรัติเคร่งครัดมีภาวะพร่องของวิตามินบี 12 และแร่ธาตุเหล็ก โดยเฉพาะที่เป็นมังสวิรัติเคร่งครัดเป็นเวลานาน ๆ และการมีผลต่อการเจริญเติบโตของเด็ก

## อ้างอิง

*https://guru.sanook.com/4404/

หมวดหมู่:การครัว
หมวดหมู่:การกำหนดอาหาร
พระเจ้าบรมวงศ์เธอ พระองค์เจ้าอิศริยาภรณ์

**พระเจ้าบรมวงศ์เธอ พระองค์เจ้าอิศริยาภรณ์** (21 ตุลาคม พ.ศ. 2431 – 22 กันยายน พ.ศ. 2435) เป็นพระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เกสร มีพระโสทรอนุชา 1 พระองค์ คือพระเจ้าบรมวงศ์เธอ พระองค์เจ้าอนุสรณ์ศิริประสาธน์

thumb|250px|พระเมรุพระศพพระองค์เจ้าอิศริยาภรณ์ ณ สุสานหลวง วัดเทพศิรินทราวาส
[thumb|250px|อาคารเรียน[โรงเรียนมัธยมวัดเบญจมบพิตร]]

## พระอนุสรณ์
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้นำทุนทรัพย์สมบัติของพระเจ้าลูกยาเธอ พระองค์เจ้าอิศริยาภรณ์ ไปสร้างโรงเรียนมัธยมวัดเบญจมบพิตร (โรงเรียนเบญจมบพิตร ในอดีต) หลังจากพระเจ้าลูกยาเธอ พระองค์เจ้าอิศริยาภรณ์ สิ้นพระชนม์ไปแล้ว และได้พระราชทานเพลิงพระศพ ณ สุสานหลวงวัดเทพศิรินทราวาสราชวรวิหาร โดยมีการสร้างพลับพลาเพื่อใช้ประดิษฐานพระศพของพระเจ้าลูกยาเธอ พระองค์เจ้าอิศริยาภรณ์ จึงเป็นที่มาของ เมรุหลวงหน้าพลับพลาอิศริยาภรณ์ วัดเทพศิรินทราวาสในปัจจุบัน

## พระเกียรติยศ

### พระอิสริยยศ

* พระเจ้าลูกยาเธอ พระองค์เจ้าอิศริยาภรณ์ (21 ตุลาคม พ.ศ. 2431 - 22 กันยายน พ.ศ. 2435)

**ภายหลังสิ้นพระชนม์**

* พระเจ้าน้องยาเธอ พระองค์เจ้าอิศริยาภรณ์ (23 ตุลาคม พ.ศ. 2453 - 26 พฤศจิกายน พ.ศ. 2468)
* พระเจ้าพี่ยาเธอ พระองค์เจ้าอิศริยาภรณ์ (26 พฤศจิกายน พ.ศ. 2468 - 10 กรกฎาคม พ.ศ. 2478)
* พระเจ้าบรมวงศ์เธอ พระองค์เจ้าอิศริยาภรณ์ (10 กรกฎาคม พ.ศ. 2478)

## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าชาย
หมวดหมู่:พระราชโอรสในรัชกาลที่ 5
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
พระเจ้าบรมวงศ์เธอ พระองค์เจ้าอนุสรณ์ศิริประสาธน์

** พระเจ้าบรมวงศ์เธอ พระองค์เจ้าอนุสรณ์ศิริประสาธน์** (21 กุมภาพันธ์ พ.ศ. 2435 – 6 พฤษภาคม พ.ศ. 2443) เป็นพระราชโอรสพระองค์ที่ 88 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เกสร เมื่อวันที่ 21 กุมภาพันธ์ พ.ศ. 2434 (แบบสากลคือ พ.ศ. 2435) สิ้นพระชนม์เมื่อวันที่ 6 พฤษภาคม พ.ศ. 2443 สิริพระชันษา 9 ปี พระราชทานเพลิงพระศพเมื่อวันที่ 10 มิถุนายน พ.ศ. 2443 ณ พระเมรุ วัดเทพศิรินทราวาสราชวรวิหาร
[thumb|250px|อาคารเรียน[โรงเรียนมัธยมวัดเบญจมบพิตร]]

## พระราชกรณียกิจ
พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้นำทุนทรัพย์สมบัติของพระเจ้าลูกยาเธอ พระองค์เจ้าอนุสรณ์ศิริประสาธน์ ไปสร้างโรงเรียนมัธยมวัดเบญจมบพิตร (โรงเรียนเบญจมบพิตร ในอดีต) หลังจากพระเจ้าลูกยาเธอ พระองค์เจ้าอนุสรณ์ศิริประสาธน์สิ้นพระชนม์ไปแล้ว

## พระเกียรติยศ

### พระอิสริยยศ
* 21 กุมภาพันธ์ พ.ศ. 2435 - 6 พฤษภาคม พ.ศ. 2443 : พระเจ้าลูกยาเธอ พระองค์เจ้าอนุสรณ์ศิริประสาธน์
* 23 ตุลาคม พ.ศ. 2453 : พระเจ้าน้องยาเธอ พระองค์เจ้าอนุสรณ์ศิริประสาธน์
* 26 พฤศจิกายน พ.ศ. 2468 : พระเจ้าพี่ยาเธอ พระองค์เจ้าอนุสรณ์ศิริประสาธน์
* 10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าอนุสรณ์ศิริประสาธน์

## แหล่งข้อมูลอื่น
* เว็บไซต์โรงเรียนมัธยมวัดเบญจมบพิตร
* เว็บไซต์วัดเบญจมบพิตรดุสิตวนาราม 

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าชาย
หมวดหมู่:พระราชโอรสในรัชกาลที่ 5
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
พระเจ้าบรมวงศ์เธอ พระองค์เจ้าลวาดวรองค์

**พระเจ้าบรมวงศ์เธอ พระองค์เจ้าลวาดวรองค์** (30 มีนาคม พ.ศ. 2435 – 5 ธันวาคม พ.ศ. 2436) เป็นพระราชธิดาพระองค์ที่ 89 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาเลื่อน (สกุลเดิม นิยะวานนท์) มีพระโสทรอนุชาพระองค์เดียวคือ พระเจ้าบรมวงศ์เธอ พระองค์เจ้าอุรุพงษ์รัชสมโภช

พระองค์เจ้าลวาดวรองค์ ประสูติเมื่อวันที่ 30 มีนาคม พ.ศ. 2434 (แบบสากลคือ พ.ศ. 2435) ณ พระจุฑาธุชราชฐาน เกาะสีชัง ขณะพระบรมวงศานุวงศ์แปรพระราชฐานไปยังเกาะสีชัง สิ้นพระชนม์เมื่อวันที่ 5 ธันวาคม พ.ศ. 2436 พระราชทานเพลิงพระศพเมื่อวันที่ 14 มิถุนายน พ.ศ. 2437 ณ พระเมรุ วัดเทพศิรินทราวาสราชวรวิหาร พระสรีรังคารของพระองค์ถูกบรรจุในอนุสาวรีย์พระเจ้าบรมวงศ์เธอ พระองค์เจ้าลวาดวรองค์ ในสุสานหลวง ภายในวัดราชบพิธสถิตมหาสีมารามราชวรวิหาร

## พระเกียรติยศ

### พระอิสริยยศ
* 30 มีนาคม พ.ศ. 2435 - 5 ธันวาคม พ.ศ. 2436 : พระเจ้าลูกเธอ พระองค์เจ้าลวาดวรองค์
* 23 ตุลาคม พ.ศ. 2453 : พระเจ้าน้องนางเธอ พระองค์เจ้าลวาดวรองค์
* 26 พฤศจิกายน พ.ศ. 2468 : พระเจ้าพี่นางเธอ พระองค์เจ้าลวาดวรองค์
* 10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าลวาดวรองค์

## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
พระเจ้าบรมวงศ์เธอ พระองค์เจ้าทิพยาลังการ

**พระเจ้าบรมวงศ์เธอ พระองค์เจ้าทิพยาลังการ** (17 มกราคม พ.ศ. 2434 – 4 มิถุนายน พ.ศ. 2475) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแส

## พระประวัติ
พระเจ้าบรมวงศ์เธอ พระองค์เจ้าทิพยาลังการ เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแส (บุตรีของพระยาอัพภันตริกามาตย์ (ดิศ โรจนดิศ)) เมื่อวันเสาร์ เดือนยี่ ขึ้น 8 ค่ำ ปีขาล โทศก จ.ศ. 1252 ตรงกับวันที่ 17 มกราคม พ.ศ. 2433 (แบบสากลคือ พ.ศ. 2434) มีพระโสทรเชษฐาและพระโสทรเชษฐภคินี 2 พระองค์ คือ
*พระเจ้าบรมวงศ์เธอ พระองค์เจ้าเขจรจิรประดิษฐ (23 กรกฎาคม พ.ศ. 2431 – 7 ตุลาคม พ.ศ. 2431)
*พระเจ้าบรมวงศ์เธอ พระองค์เจ้าอัพภันตรีปชา (31 ตุลาคม พ.ศ. 2432 – 18 กุมภาพันธ์ พ.ศ. 2478)

พระเจ้าพี่นางเธอ พระองค์เจ้าทิพยาลังการประชวรและสิ้นพระชนม์ในสมัยรัชกาลที่ 7 เมื่อวันเสาร์ เดือน 7 ขึ้น 1 ค่ำ ปีวอก จัตวาศก จ.ศ. 1294 ตรงกับวันที่ 4 มิถุนายน พ.ศ. 2475 สิริพระชันษา 42 ปีพระราชทานเพลิงพระศพเมื่อวันที่ 22 มีนาคม พ.ศ. 2476 ณ พระเมรุ วัดเทพศิรินทราวาสราชวรวิหาร

## พระเกียรติยศ

### พระอิสริยยศ

* พระเจ้าลูกเธอ พระองค์เจ้าทิพยาลังการ (17 มกราคม พ.ศ. 2434 - 23 ตุลาคม พ.ศ. 2453)
* พระเจ้าน้องนางเธอ พระองค์เจ้าทิพยาลังการ (23 ตุลาคม พ.ศ. 2453 - 26 พฤศจิกายน พ.ศ. 2468)
* พระเจ้าพี่นางเธอ พระองค์เจ้าทิพยาลังการ (26 พฤศจิกายน พ.ศ. 2468 - 2 มีนาคม พ.ศ. 2477)
* พระเจ้าบรมวงศ์เธอ พระองค์เจ้าทิพยาลังการ (2 มีนาคม พ.ศ. 2477 - ปัจจุบัน)

### เครื่องราชอิสริยาภรณ์
พระองค์เจ้าทิพยาลังการได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังนี้

## ราชตระกูล




## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:สกุลโรจนดิศ
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
เจ้าจอมมารดาเอม

**เจ้าจอมมารดาเอม** อาจหมายถึง
* เจ้าจอมมารดาเอม ในรัชกาลที่ 1 พระมารดาใน พระเจ้าลูกเธอ พระองค์เจ้าหญิงธิดา
* เจ้าจอมมารดาเอม ในสมเด็จพระบวรราชเจ้ามหาสุรสิงหนาท พระมารดาใน พระองค์เจ้าชายสุก
* เจ้าจอมมารดาเอม ในรัชกาลที่ 2 พระมารดาใน กรมหลวงวรศักดาพิศาล
* เจ้าจอมมารดาเอมน้อย ในรัชกาลที่ 3 พระมารดาใน กรมหมื่นภูมินทรภักดี
* เจ้าจอมมารดาเอมใหญ่ ในรัชกาลที่ 3 พระมารดาใน กรมขุนราชสีหวิกรม
* เจ้าจอมมารดาเอม ในสมเด็จพระบวรราชเจ้ามหาศักดิพลเสพ พระมารดาใน พระเจ้าราชวรวงศ์เธอ พระองค์เจ้าเริงคนอง
* เจ้าจอมมารดาเอม ในรัชกาลที่ 4 พระมารดาใน พระเจ้าบรมวงศ์เธอ พระองค์เจ้าอนงค์นพคุณ
* เจ้าคุณจอมมารดาเอม ในพระบาทสมเด็จพระปิ่นเกล้าเจ้าอยู่หัว พระมารดาในกรมพระราชวังบวรวิไชยชาญ และกรมหมื่นสถิตย์ธำรงสวัสดิ์
* เจ้าจอมเอม ในรัชกาลที่ 5
พระเจ้าบรมวงศ์เธอ พระองค์เจ้าสมัยวุฒิวโรดม

**พระเจ้าบรมวงศ์เธอ พระองค์เจ้าสมัยวุฒิวโรดม** หรือ **สมัยวุฎฐิวโรดม** พระราชโอรสพระองค์ที่ 59 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาพร้อม

## พระประวัติ
พระเจ้าบรมวงศ์เธอ พระองค์เจ้าสมัยวุฒิวโรดมประสูติเมื่อวันพฤหัสบดี ขึ้น 8 ค่ำ เดือน 10 ปีชวด สัมฤทธิศก จ.ศ. 1250 ตรงกับวันที่ 13 กันยายน พ.ศ. 2431 เป็นพระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาพร้อม พระองค์ทรงได้รับพระราชทานพระนามและสมโภชน์เดือนในวันที่ 14 ตุลาคม พ.ศ. 2431 สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารทรงบันทึกไว้ในจดหมายเหตุรายวันของพระองค์ว่า

*"วันอาทิตย์ที่ ๑๔ ตุลาคม พ.ศ. ๒๔๓๑... ตอนค่ำ ตามเสด็จลงสมโภชลูกแม่พร้อม ประทานพระนามว่าสมัยวุฒิวโรดม สมโภชแล้วเสด็จขึ้น เรากลับตำหนัก กินข้าวเย็น"* 

สิ้นพระชนม์วันที่ 9 ธันวาคม พ.ศ. 2432 พระชันษา 1 ปี พระราชทานเพลิงพระศพ ณ พระเมรุท้องสนามหลวง เมื่อวันที่ 6 กุมภาพันธ์ พ.ศ. 2432 (นับแบบปัจจุบัน พ.ศ.   2433) โดยทรงได้ออกพระเมรุพร้อมกับพระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา กระบวนพระศพครั้งนี้สามารถเทียบได้กับสมัยกรุงศรีอยุธยาจาก "คำให้การขุนหลวงหาวัด" ในด้านการจัดองค์ประกอบกระบวน ประกอบด้วย รูปแรดทรงบุษบกเพลิงนำหน้ากระบวน ตามด้วยรถพระบรมวงศานุวงศ์บรรทุกเครื่องสังเค็ด รูปสัตว์บรรทุกผ้าไตร รถพระสงฆ์อ่านพระอภิธรรม รถทรงพระศพ รถทรงพระโกศจันทน์ และเสลี่ยงบรรทุกไม้หอม 

พระสรีรังคารของพระองค์ถูกบรรจุในอนุสาวรีย์สรีรนิธาน ในสุสานหลวง วัดราชบพิธสถิตมหาสีมาราม

## พระอิสริยยศ

***พระเจ้าลูกยาเธอ พระองค์เจ้าสมัยวุฒิวโรดม** (14 ตุลาคม พ.ศ. 2431 — 23 ตุลาคม พ.ศ. 2453)
***พระเจ้าน้องยาเธอ พระองค์เจ้าสมัยวุฒิวโรดม** (พระนามภายหลังการสิ้นพระชนม์ในรัชกาลที่ 6; 23 ตุลาคม พ.ศ. 2453 — 9 ธันวาคม พ.ศ. 2468)
***พระเจ้าพี่ยาเธอ พระองค์เจ้าสมัยวุฒิวโรดม** (พระนามภายหลังการสิ้นพระชนม์ในรัชกาลที่ 7; 9 ธันวาคม พ.ศ. 2468 — 10 กรกฎาคม พ.ศ. 2478)
***พระเจ้าบรมวงศ์เธอ พระองค์เจ้าสมัยวุฒิวโรดม** (พระนามภายหลังการสิ้นพระชนม์ในรัชกาลที่ 8; 10 กรกฎาคม พ.ศ. 2478 เป็นต้นไป)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้า
หมวดหมู่:พระราชโอรสในรัชกาลที่ 5
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
พระเจ้าบรมวงศ์เธอ พระองค์เจ้าเขจรจิรประดิษฐ

**พระเจ้าบรมวงศ์เธอ พระองค์เจ้าเขจรจิรประดิษฐ** (23 กรกฎาคม พ.ศ. 2431 – 7 ตุลาคม พ.ศ. 2431) เป็นพระราชโอรสพระองค์ที่ 58 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแส

## พระประวัติ
พระเจ้าบรมวงศ์เธอ พระองค์เจ้าเขจรจิรประดิษฐ เป็นพระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแส (ธิดาพระยาอัพภันตริกามาตย์ (ดิศ โรจนดิศ)) เมื่อวันจันทร์ ขึ้น 15 ค่ำ เดือน 8 อุตราษาฒ ปีชวด สัมฤทธิศก จ.ศ. 1250 ตรงกับวันที่ 23 กรกฎาคม พ.ศ. 2431 พระองค์ได้รับพระราชทานพระนามและสมโภชเดือนในวันที่ 24 กรกฎาคม พ.ศ. 2431 สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารทรงบันทึกไว้ในจดหมายเหตุรายวันของพระองค์ว่า

*"วันพฤหัสบดีที่ ๒๔ กรกฎาคม พ.ศ. ๒๔๓๑... กลับมาเกือบทุ่ม แล้วตามเสด็จไปสมโภชลูกแม่แส ชื่อเขจรจิรประดิษฐ กลับตำหนักเล่นต่อกับป้าโสม นอนห้าทุ่ม"*

พระองค์มีพระโสทรขนิษฐา 2 พระองค์ คือ
*พระเจ้าบรมวงศ์เธอ พระองค์เจ้าอัพภันตรีปชา (31 ตุลาคม พ.ศ. 2432 – 18 กุมภาพันธ์ พ.ศ. 2478)
*พระเจ้าบรมวงศ์เธอ พระองค์เจ้าทิพยาลังการ (17 มกราคม พ.ศ. 2434 – 4 มิถุนายน พ.ศ. 2475)

พระเจ้าลูกยาเธอ พระองค์เจ้าเขจรจิรประดิษฐ สิ้นพระชนม์เมื่อวันอาทิตย์ เดือน 11 ขึ้น 2 ค่ำ ปีชวด สัมฤทธิศก จ.ศ. 1250 เวลา 7:45 นาฬิกา ตรงกับวันที่ 7 ตุลาคม พ.ศ. 2431 สิริพระชันษา 2 เดือน 16 วัน พระสรีรางคารบรรจุไว้ที่อนุสาวรีย์เจ้าจอมมารดาแส สุสานหลวง วัดราชบพิธสถิตมหาสีมารามราชวรวิหาร

## พระอิสริยยศ

*พระเจ้าลูกยาเธอ พระองค์เจ้าเขจรจิรประดิษฐ (24 กรกฎาคม พ.ศ. 2431 — 7 ตุลาคม พ.ศ. 2431)
**ภายหลังสิ้นพระชนม์**
*พระเจ้าน้องยาเธอ พระองค์เจ้าเขจรจิรประดิษฐ (23 ตุลาคม พ.ศ. 2453 — 9 ธันวาคม พ.ศ. 2468)
*พระเจ้าพี่ยาเธอ พระองค์เจ้าเขจรจิรประดิษฐ (9 ธันวาคม พ.ศ. 2468 — 10 กรกฎาคม พ.ศ. 2478)
*พระเจ้าบรมวงศ์เธอ พระองค์เจ้าเขจรจิรประดิษฐ (10 กรกฎาคม พ.ศ. 2478)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าชาย
หมวดหมู่:พระราชโอรสในรัชกาลที่ 5
หมวดหมู่:สกุลโรจนดิศ
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
เขจรจิรประดิษฐ
พระเจ้าบรมวงศ์เธอ พระองค์เจ้าโกมลเสาวมาล

**พระเจ้าบรมวงศ์เธอ พระองค์เจ้าโกมลเสาวมาล** หรือ **พระองค์เจ้าโกมลเสาวมาลย์** (19 กันยายน พ.ศ. 2430 — 19 เมษายน พ.ศ. 2433) พระราชธิดาพระองค์ที่ 55 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาวง

## พระประวัติ
พระเจ้าบรมวงศ์เธอ พระองค์เจ้าโกมลเสาวมาล ประสูติเมื่อวันจันทร์ ขึ้น 2 ค่ำ เดือน 11 ปีกุน นพศก จ.ศ. 1249 ตรงกับวันที่ 19 กันยายน พ.ศ. 2430 เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาวง พระองค์ทรงได้รับพระราชทานพระนามและสมโภชน์เดือนในวันพฤหัสบดีที่ 20 ตุลาคม พ.ศ. 2430 โดยในเวลาเช้าได้ทรงเลี้ยงพระ และทรงเครื่องไว้พระเกษา เวลาเย็นทรงตั้งบายศรีทองเงินสมโภชตามธรรมเนียม พระบาทสมเด็จพระจุลจอมเกล้าเจ้าอยู่หัวทรงพระราชทานพระนามว่า *พระเจ้าลูกเธอ พระองค์เจ้าหญิงโกมลเสาวมาล*

สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารทรงบันทึกไว้ในจดหมายเหตุรายวันของพระองค์ว่า

"...วันพฤหัสบดีที่ ๒๐ ตุลาคม พ.ศ. ๒๔๓๐... ค่ำเราได้เชิญหีบพระมหาสังข์ตามเสด็จลงไปสมโภชน์เดือนลูกแม่วงประทานพระนามว่าพระองค์เจ้าหญิงโกมลเสาวมาล เสด็จขึ้น เรากลับมาเรือน..."

ต่อมาในวันที่ 25 มีนาคม พ.ศ. 2433 พระองค์เริ่มประชวร เดิมคณะแพทย์หลวงวินิจฉัยว่าเป็นโรคหัด ภายหลังจึงเปลี่ยนเป็นโรคซาง มีพระอาการซึมและหอบ จนกระทั่งวันที่ 16 เมษายน ประชวรหนักและมีพระอาการอ่อนเพลีย จนสิ้นพระชนม์เมื่อวันที่ 19 เมษายน พ.ศ. 2433 พระชันษา 3 ปี เวลาบ่าย 4 โมง พระบรมวงศานุวงศ์ได้ไปสรงน้ำพระศพ เจ้าพนักงานทรงเครื่อง เชิญลงในพระลอง แห่ออกมาทางประตูพรหมศรีสวัสดิ เชิญไปประดิษฐาน ณ หอธรรมสังเวช พระศพทรงกระโกศมณฑป สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์เสด็จทอดผ้าไตร 30 ไตร ผ้าขาว 60 พับ หม่อมเจ้าพระพิริยสถาพรพรต และพระราชาคณะสดัปกรณ์ตามธรรมเนียม วันที่ 5 มิถุนายน สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์เสด็จไปในการพระราชกุศล 50 วัน

พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 18 ตุลาคม พ.ศ. 2433 พระสรีรังคารของพระองค์ถูกบรรจุในอนุสาวรีย์พระเจ้าบรมวงศ์เธอ พระองค์เจ้าโกมลเสาวมาล ในสุสานหลวง วัดราชบพิธสถิตมหาสีมารามราชวรวิหาร

## พระอิสริยยศ

*พระเจ้าลูกเธอ พระองค์เจ้าโกมลเสาวมาล (20 ตุลาคม พ.ศ. 2430 — 23 ตุลาคม พ.ศ. 2453)
*พระเจ้าน้องนางเธอ พระองค์เจ้าโกมลเสาวมาล (พระนามภายหลังการสิ้นพระชนม์ในรัชกาลที่ 6; 23 ตุลาคม พ.ศ. 2453 — 9 ธันวาคม พ.ศ. 2468)
*พระเจ้าพี่นางเธอ พระองค์เจ้าโกมลเสาวมาล (พระนามภายหลังการสิ้นพระชนม์ในรัชกาลที่ 7; 9 ธันวาคม พ.ศ. 2468 — 10 กรกฎาคม พ.ศ. 2478)
*พระเจ้าบรมวงศ์เธอ พระองค์เจ้าโกมลเสาวมาล (พระนามภายหลังการสิ้นพระชนม์ในรัชกาลที่ 8; 10 กรกฎาคม พ.ศ. 2478 เป็นต้นไป)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าชั้นเอก
หมวดหมู่:พระราชธิดาในรัชกาลที่ 5
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
หมวดหมู่:พระองค์เจ้าหญิง